EL
4.7.2022
Επίσημη Εφημερίδα της Ευρωπαϊκής Ένωσης
C 257/45
Προσφυγή της 17ης Μαΐου 2022 — Groz-Beckert κατά EUIPO (Σήμα θέσης αποτελούμενο από κόκκινο και λευκό χρώμα επί συσκευασίας με σχήμα ορθογώνιου παραλληλεπίπεδου) (Υπόθεση T-277/22) (2022/C 257/58) Γλώσσα διαδικασίας: η γερμανική Διάδικοι Προσφεύγουσα: Groz-Beckert KG (Albstadt, Γερμανία) (εκπρόσωποι: M. Nielen και U. Kaufmann, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Στοιχεία σχετικά με τη διαδικασία ενώπιον του EUIPO Επίδικο σήμα: Αίτηση καταχωρίσεως σήματος θέσης αποτελούμενου από κόκκινο και λευκό χρώμα επί συσκευασίας με σχήμα ορθογώνιου παραλληλεπίπεδου — Υπ’ αριθ.
18 243 038 αίτηση καταχωρίσεως Προσβαλλόμενη απόφαση: Απόφαση του πέμπτου τμήματος προσφυγών του EUIPO της 2ας Μαρτίου 2022 στην υπόθεση R 1444/2021-5 Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση· — να καταδικάσει το EUIPO στα δικαστικά έξοδα.
Προβαλλόμενοι λόγοι — Παράβαση του άρθρου 7, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου· — Παράβαση του άρθρου 95, παράγραφος 1, πρώτη περίοδος, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
Προσφυγή της 18ης Μαΐου 2022 — Mazepin κατά Συμβουλίου (Υπόθεση T-282/22) (2022/C 257/59) Γλώσσα διαδικασίας: η αγγλική Διάδικοι Προσφεύγων: Dmitry Arkadievich Mazepin (Μόσχα, Ρωσία) (εκπρόσωποι: D. Rovetta, M. Campa, M. Moretto και V. Villante, δικηγόροι) Καθού: Συμβούλιο της Ευρωπαϊκής Ένωσης Αιτήματα Ο προσφεύγων ζητεί από το Γενικό Δικαστήριο: — να ακυρώσει, αφενός, την απόφαση (ΚΕΠΠΑ) 2022/397 του Συμβουλίου της 9ης Μαρτίου 2022 για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και, αφετέρου, τον εκτελεστικό κανονισμό (ΕΕ) 2022/396 του Συμβουλίου της 9ης Μαρτίου 2022 για την εφαρμογή του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (2), και — να καταδικάσει το Συμβούλιο στα δικαστικά έξοδα.